****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2021.gada 15.jūlijā **Nr.449**

(prot. Nr.30, 25.§)

**Par PAS „Daugavpils siltumtīkli” projekta „Siltumcentrāles Nr.3 siltumavota pārbūve ar iekārtu uz atjaunotiem energoresursiem uzstādīšanu” īstenošanai**

Pamatojoties uz likuma „Par pašvaldību budžetiem” 26.panta otro un trešo daļu, Ministru kabineta 2008. gada 25.marta noteikumiem Nr.196 „Noteikumi par pašvaldību aizņēmumiem un galvojumiem”

ņemot vērā, ka Daugavpils pilsētas domes atklāta konkursa DPD 2018/87 “Izmaiņu projekta izstrāde, būvdarbu veikšana jaunas biomasas katlu mājas ar kopējo uzstādīto jaudu 30MW (ar papildus kondensācijas ekonomaizeru) izveidei Daugavpilī” rezultātā tika noslēgts līguma vienošanās nr. 1.1-22/164 starp PAS “Daugavpils siltumtīkli” un piegādātāju apvienību “AXIS FILTER”,

ņemot vērā, ka Centrālā finanšu un līgumu aģentūra turpina darbu pie PAS “Daugavpils siltumtīkli” iesniegtās 30.03.2021. informācijas izvērtēšanas par Daugavpils pilsētas domes organizētajā Iepirkumā par to, ka tika pārkāptas Publisko iepirkumu likuma 25.panta pirmās daļas un 42.panta pirmās daļas 4.punkta prasības, konstatēta neatbilstība – interešu konflikts,

ņemot vērā, ka PAS “Daugavpils siltumtīkli” veica 18.05.2021 tirgus izpēti “Par tiesībām piešķirt aizdevumu projekta “Siltumcentrāles nr.3 siltumavota pārbūve ar iekārtu uz atjaunojamiem energoresursiem uzstādīšanu” īstenošanai, tika iesniegts viens piedāvājums no AS “Citadele banka”:

Finansējuma summa līdz 4 600 000 EUR ar atmaksas grafiku līdz 20 gadiem ar procentu likmi 2% gadā + 6m EURIBOR, pamatsummas atmaksa vienādos maksājumos, sākot ar 1.mēnesi no siltumcentrāles nr.3 nodošanas ekspluatācijā, bet ne vēlāk kā līdz 2022.gada 31.janvārim, kapitālsabiedrības izdevumi ar Daugavpils pilsētas domes galvojumu, atklāti balsojot: PAR – 13 (J.Dukšinskis, A.Elksniņš, A.Gržibovskis, L.Jankovska, I.Jukšinska, V.Kononovs, N.Kožanova, M.Lavrenovs, J.Lāčplēsis, I.Prelatovs, V.Sporāne-Hudojana, M.Truskovskis, A.Vasiļjevs), PRET – 2(P.Dzalbe, I.Šķinčs), ATTURAS – nav, **Daugavpils dome nolemj:**

1. Sniegt galvojumu pašvaldības akciju sabiedrības „Daugavpils siltumtīkli” (reģ.Nr.41503002945, juridiskā adrese: 18.novembra ielā 4, Daugavpilī), kuras kapitāla daļas 100% apmērā pieder Daugavpils pilsētas pašvaldībai, aizņēmumam 4 600 000 EURapmērā *(*četri miljoni seši simti tūkstoši *eiro*, 00 centi*)* AS “Citadele banka” uz desmit gadiem projekta „Siltumcentrāles Nr.3 siltumavota pārbūve ar iekārtu uz atjaunotiem energoresursiem uzstādīšanu” īstenošanai.
2. Pašvaldības akciju sabiedrībai “Daugavpils siltumtīkli” sākt atmaksāt  aizdevumu ar 2022.gada janvāri.
3. Galvojuma saistību izpildi garantēt ar Daugavpils pilsētas pašvaldības budžeta līdzekļiem.
4. Kontroli par lēmuma izpildi uzdot Daugavpils pilsētas domes izpilddirektorei Sabīnei Šņepstei.

Pielikumā: Indikatīvais finansējuma piedāvājums uz 2.lpp

Daugavpils domes priekšsēdētājs *(personiskais paraksts)* A.Elksniņš